HR
C 285/4
Službeni list Europske unije
14.8.2023.
5.
Savjetodavni odbor (15 država članica) slaže se s ocjenom Komisije da nije vjerojatno da će prijavljena transakcija znatno ograničiti učinkovito tržišno natjecanje zbog vertikalnih nekoordiniranih učinaka koji proizlaze iz ciljanog ograničavanja pristupa konkurentskim distributerima videoigara za igraće konzole kao rezultat ciljane strategije spojenog subjekta usmjerene na potpuno ili djelomično ograničavanje pristupa resursima na način da se ograniči ili smanji pristup AAA pucačkim videoigrama poduzetnika Activision Blizzard za igraće konzole.
6.
Savjetodavni odbor (15 država članica) slaže se s ocjenom Komisije da bi prijavljena transakcija vjerojatno znatno ograničila učinkovito tržišno natjecanje zbog vertikalnih nekoordiniranih učinaka koji proizlaze iz ciljanog ograničavanja pristupa resursima konkurentskim distributerima videoigara za igraće konzole ili osobna računala koji nude usluge internetskog prijenosa igara u oblaku kao rezultat toga da je spojeni subjekt ograničio isporuku igara poduzetnika Activision Blizzard za igraće konzole i osobna računala.
7.
Savjetodavni odbor (15 država članica) slaže se s ocjenom Komisije da bi prijavljena transakcija vjerojatno znatno ograničila učinkovito tržišno natjecanje na tržištu isporuke operativnih sustava za osobna računala zbog konglomeratnih učinaka koji proizlaze iz povezivanja igara poduzetnika Activision Blizzard i distribucije igara koju provodi Microsoft uslugama internetskog prijenosa igara u oblaku s operativnim sustavom Windows.
Obveze 8.
Savjetodavni odbor (12 država članica) slaže se sa zaključkom Komisije da se licencijom za potrošače i licencijom za pružatelje usluga internetskog prijenosa koje je podnositelj prijave ponudio 20. travnja 2023. uklanja zabrinutost u pogledu i. ograničavanja resursa konkurentskim distributerima videoigara za igraće konzole ili osobna računala koji nude usluge internetskog prijenosa igara u oblaku kao rezultat toga da je spojeni subjekt ograničio isporuku igara poduzetnika Activision Blizzard za igraće konzole i osobna računala i ii. konglomeratnih učinaka koji proizlaze iz povezivanja igara poduzetnika Activision Blizzard i distribucije igara koju provodi Microsoft uslugama internetskog prijenosa igara u oblaku s operativnim sustavom Windows.
Jedna je država članica protiv.
Dvije su države članice suzdržane.
9.
Savjetodavni odbor (12 država članica) slaže se s Komisijom da, pod uvjetom da se u potpunosti ispune konačne obveze koje je podnositelj prijave ponudio 20. travnja 2023., prijavljena transakcija vjerojatno neće znatno ograničiti učinkovito tržišno natjecanje na unutarnjem tržištu ili na njegovu velikom dijelu.
Jedna je država članica protiv.
Dvije su države članice suzdržane.
Sukladnost s unutarnjim tržištem i Sporazumom o Europskom gospodarskom prostoru 10.
Savjetodavni odbor (12 država članica) slaže se s Komisijom da se prijavljena koncentracija stoga mora ocijeniti sukladnom s unutarnjim tržištem i Sporazumom o Europskom gospodarskom prostoru (2) u skladu s člankom 2. stavkom 2. i člankom 8. stavkom 2.
Uredbe o koncentracijama te člankom 57.
Sporazuma o Europskom gospodarskom prostoru.
Jedna je država članica protiv.
Dvije su države članice suzdržane.
(2) SL L 1, 3.1.1994., str.
3.